钦定古今图书集成/理学汇编/文学典/第129卷 > 《同崔傅答贤弟》前人
## 钦定古今图书集成/理学汇编/文学典/第129卷 > 《同崔傅答贤弟》前人

洛阳才子姑苏客，桂苑殊非故乡陌。九江枫树几回
青，一片扬州五湖白。扬州时有下江兵，兰陵镇前吹
笛声。夜火人归富春郭，秋风鹤唳石头城。周郎陆弟
为俦侣，对舞前溪歌《白纻》。曲几书留小史家，草堂棋
赌山阴墅。衣冠若话外台臣，先数夫君席上珍。更闻
台阁求三语，遥想风流第一人。